Diari Oficial de la Generalitat Valenciana


Sumari del DOGV 3591, del 27-09-1999 (1999/8209)

DECRET 138/1999, de 17 de setembre, del Govern Valencià, pel qual es crea l'Institut d'Educació Secundària número 15 d'Alacant.
-------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/138/dof/vci/html**

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8209


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Alacant
    * ensenyament secundari

DECRET 138/1999, de 17 de setembre, del Govern Valencià, pel qual es crea l'Institut d'Educació Secundària número 15 d'Alacant. [1999/A8209]
  
Dels estudis de planificació educativa, efectuats per la Conselleria de Cultura, Educació i Ciència, es conclou la necessitat que a Alacant es cree un nou institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citades previsions i, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana, l'Ajuntament d'Alacant, segons l'acord adoptat en la sessió plenària celebrada el 6 de maig de 1994, ha cedit a la Generalitat Valenciana una parcel·la de 12.010 metres quadrats en el barri Mil Viviendas.
  
Per a completar les necessitats d'espai, el Patronat Provincial de l'Habitatge, en sessió celebrada el 21 de juliol de 1997, va cedir a la Generalitat Valenciana una parcel·la de 1856 metres quadrats, contigua a la cedida per l'ajuntament.
  
Després de la convocatòria prèvia del corresponent concurs públic per Resolució de 7 de maig de 1998, del director general de Règim Econòmic, publicada en el Diari Oficial de la Generalitat Valenciana d'11 de maig, s'adjudicaren les obres de construcció d'un nou edifici escolar per Resolució de 22 de juliol de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim General no universitari, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de titularitat de la Generalitat Valenciana.
  
Per això, conformement a allò establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta de la Conselleria de Cultura, Educació i Ciència, després de la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article únic
  
Es crea el següent centre docent:
  
Província: Alacant.
  
Localitat: Alacant.
  
Denominació: Institut d'Educació Secundària número 15.
  
Codi: O3014861.
  
Titular: Generalitat Valenciana.
  
Domicili: carrer Alonso Cano, sense número.
  
Composició: 12 unitats d'Educació Secundària Obligatòria, 4 de Batxillerat i 7 cicles formatius de Formació Professional Específica.
  
Capacitat: 360 llocs escolars d'Educació Secundària Obligatòria, 140 de Batxillerat i 420 de Formació Professional Específica.
  
DISPOSICIÓ TRANSITÒRIA
  
Provisionalment, i mentre es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI